Iktatószám: T/29-6/2023.

**Jegyzőkönyv**

**Készült**: A Térségfejlesztési Bizottság 2023. november 30-i, 13:25 órakor a Megyeháza Földszinti 5. sz. termében tartott üléséről.

**Jelen vannak**: a mellékelt jelenléti ív szerint

**Fodor Márk**: A Térségfejlesztési Bizottság folytatja a munkáját.

**Napirend tárgyalása:**

1. Szervezeti változások az építésügyi feladatellátásban - Jogszerű és szakszerű építőipari kivitelezés

**Fodor Márk**: Egy napirendi pontja van még a bizottságnak. Köszönti Márkus Tamás főosztályvezető urat. Felkéri az előterjesztés rövid ismertetésére.

**Márkus Tamás**:Tisztelettel köszönti a megjelenteket. Az előterjesztés témaválasztásának oka az állampolgárok mindennapi életben zajló építési tevékenységeinek vizsgálata. Sajnos a kormányhivatalt gyakran összekeverik az önkormányzattal, különösen az építéshatósági eljárásokat érintően. A Közgyűlésre készült egy Power Point bemutatóval is.

**Fodor Márk**: Kéri, amit előzetesen kiemelni érdemes, arról tájékoztassa a bizottságot.

**Márkus Tamás**:2020. március 1-je vízválasztó volt a szervezeti átalakításoknak köszönhetően. Az építésügyi hatósági eljárások egyfokúvá váltak, a kormányhivatalok döntéseivel szemben nincs fellebbezési lehetőség, hanem közvetlenül bírósághoz lehet fordulni, és közigazgatási peres eljárást lehet kezdeményezni. A Zala Vármegyei Építésügyi, Örökségvédelmi, Mérésügyi és Műszaki Biztonsági Főosztály három osztályra tagozódott. Építésügyi és Örökségvédelmi Osztály Zalaegerszegen, Építésügyi, Mérésügyi és Műszaki Biztonsági Osztály Nagykanizsán, hiszen itt 2017. óta van akkreditált mérőlabor, Keszthelyen pedig Építésügyi Osztály lett létrehozva. Továbbá Lentiben és Zalaszentgróton ügyfélszolgálati kirendeltségek kerültek kialakításra a zalaegerszegi osztály részeként. Az osztályok valamennyi feladatukat megyei illetékességgel látják el. Az előterjesztés tartalmazza az építésügyi hatósági eljárások jogszabályi hátterét is, mely igen sokrétű. 2013. január 1-jétől az építésügyi ügyintézés elektronikussá vált. Az ÉTDR rendszerbe elektronikusan, ügyfélkapus bejelentkezés alapján a teljes építésügyi, műszaki dokumentáció visszakereshető. Az Országos Építésügyi Nyilvántartás (OÉNY) szintén elektronikus formában működő, építésügyi dokumentációk és adatok tárolását végzi. 2000-ig visszamenőleg ortofotó áll rendelkezésre. Az építéseknél 10 év az elévülési idő. Elmondható, hogy az eljárás típusok a jogszabályok alapján folyamatosan változnak. Az eljárások egyszerűsödtek, és az ügyintézési határidők is csökkentek. A korábbi 60 nap helyett 25 nap az ügyintézési határidő. Az eljárások illetékmentesek. Építési engedély nélkül lehet az építési tevékenységet végezni, a hatályos jogszabályok szerint. 2016-ban a lakóépületeknél a 300 m2 –t meg nem haladó 1 lakásos új épületeknél volt egyszerűbb bejelentési kötelezettség. Ma már ez 6 lakásig terjedt ki. Az egyszerűsített bejelentés nem minősül hatósági eljárásnak, és a 16-ik napon elkezdődhet az építés. Így viszont a tervezői felelősség előtérbe kerül.

**Fodor Márk**: Kérdezi, hogy ez változhat a jövőben?

**Márkus Tamás**:Az ellenőrzött bejelentésé igen. Visszahoznának egy előzetes építészeti kontrollt. Ez alapján az építtetők a helyi építési szabályok alapján nyugodtabban nekiállhatnának az építkezésnek. Komoly visszabontások a megyei ellenőrzések alapján nem igazán voltak. Tömegesen biztosan nem fordultak elő, de konkrét számokkal nem készült ezek vonatkozásában.

**Fodor Márk**: Kérdezi, hogy hatósági jogkörben mennyi ellenőrzés történt.

**Márkus Tamás**: Tavaly 303 ellenőrzés történt, az építési engedély alapján a kivitelezés jogszerűségét vizsgálták.

**Fodor Márk**: Akkor településenként körülbelül 1 ellenőrzés történt. Kérdezi, hogy hivatalból, vagy bejelentés alapján történt –e az ellenőrzés, és mennyi bontás elrendelés történt.

**Márkus Tamás**: Konkrét számszaki adattal nem rendelkezik. Körülbelül 100-150 az építésrendészeti ellenőrzések száma. Nem mindig bontás a vége a hatósági eljárásnak. Attól függ, hogy a szabálytalanságok milyen mértékűek. Szakszerűtlenség, vagy jogszerűtlenség, vagy mindkettő esete fennáll –e, továbbá az épület funkciója megfelel –e az országos előírásoknak.

**Fodor Márk**: Köszöni a tájékoztatót, a közgyűlés is hamarosan kezdődik, így kérdezi, hogy van –e valakinek kérdése, hozzászólása. Ha nincs, szavazásra bocsátja a napirendet.

**24/2023. (XI.30.) TB számú határozat**

*A Zala Vármegyei Közgyűlés Térségfejlesztési Bizottsága a „Szervezeti változások az építésügyi feladatellátásban - Jogszerű és szakszerű építőipari kivitelezés” című napirendi pontot 6 igen szavazattal elfogadta.*

**Fodor Márk**: A Térségfejlesztési Bizottság a napirendi pont elfogadásával a feladatát befejezte. Köszöni a munkát és a megjelentek részvételét.

K.m.f

Fodor Márk Strázsai Zoltán

a Térségfejlesztési Bizottság elnöke a Térségfejlesztési Bizottság alelnöke